রেগেমেগে খাপ্পা হয়ে উঠে দাঁড়ালাম। বললাম, “মামা! ইট্স্ নট্ ফেয়ার। ম‍্যাগাজিনে লিখি তো কী, অ‍্যাঁ? অত ঝামেলা আমার পোষায় না বাপু। এক তো ডিম পেড়ে তিন মাস বসে থাকো, তারপর সেই ডিম কোন ম‍্যাগাজিনের পাতায় দয়া করে ফুটলো, ফাটলো — তারপর তার ফ্রাই, কারির আনন্দের স্বাদ নাও। ওসব আর ভাল্লাগেনা। তারপর এখন চারিদিকে যা অবস্থা! প্লাস্টিক ডিমের রমরমায় আসল ডুবতে বসেছে। লোকে ভয়ে এখন ডিম খাওয়াই ছেড়ে দিয়েছে, ডু ইউ নো দ‍্যাট?”